Luettelo televisiosarjan Pasila hahmoista
Yksittäisiä rikollisia ja henkilöitä pienissä rooleissa > Ensimmäinen tuotantokausi

| Kuva | Henkilö | Jakso | Tietoa |
| --- | --- | --- | --- |
|  | Nikander | Vasikka | Nikander on Pasilan poliisiaseman entinen komisario, jonka tilalle Pöysti tulee. Sarjan ensimmäinen jakso alkaa Nikanderin hautajaisista. Nikander kuoli viimeisenä työpäivänään, kun hänen piti jäädä eläkkeelle, poliisien luoteihin. Hänen viimeisenä projektinaan oli Multainen käsi -rikollisjärjestön seuraaminen. |
|  | Seppo Rutanen | Kiinalainen työvoima | Seppo Rutanen on rajavartioston konstaapeli. Juhani Kontiovaara haastattelee häntä Huomenta ihmiset lähetyksessä laittomasta työvoimasta. |
|  | Mikkonen | Toteemieläin | Mikkonen on kotonaan kirveen kanssa riehuva mies, jonka Pöysti murtaa psykologisilla keinoilla. |
|  | Rane | Toteemieläin | Rane on narkomaani, joka yrittää ryöstää huoltoasemaa, kunnes Kyösti puhuu hänet sekaisin ja pidättää. |
|  | Juntunen | Toteemieläin | Juntunen on polttareita viettävä, vaaleanpunaiseen toppiin pukeutunut mies. Polttariseurue lyö Juntusta jääkiekkomailoilla, ja Pöysti pidättää hänet. Polttariseurue alkaa lyödä seuraavaksi Holopaista, sillä hänellä on huomenna nimipäivät. Juntunen on myöskin Pöystin toteemieläin. |
|  | Jaska Jokunen | Toteemieläin | Jaska Jokunen on Routalemmen keksimä koodinimi Tenavat -pankkiryöstäjien johtajalle. Jaska Jokusen äänenä Petteri Summanen. |
|  | Jarno | Linnoittautuneet vanhukset | Jarno on Pöystin vanha kaveri, jota Pöysti pyytää päiväkaljalle. |
|  | Milka | Linnoittautuneet vanhukset | Milka on Pöystin vanha luokkakaveri, johon hän ottaa yhteyttä saadakseen seuraa. Milka on kolmen lapsen äiti. |
|  | Johannes | Reetta Ruusu | Johannes on latoon linnoittautunut autovaras. Hän jäi orvoksi nuorena ja on naimisissa hevosen kanssa. |
|  | Saksalan veljekset | Reetta Ruusu | Saksalan veljekset ovat kovia tutkijoita. Pekka Saksala on väkivaltayksiköstä, Jaakko Saksala Suomen mielenterveysliitosta ja Jokke Saksala Suomen arkkitehtiliitosta. Vaikka jaksossa Reetta Ruusu veljeksiä esiintyi vain kolme, 4. kauden jaksossa Piraatit vihjaillaan että veljeksiä on yhteensä 17. |
|  | Mauri Löppönen | Phil Collins -darra | Mauri Löppönen ajaa uudella Ferrarilla yli 200 km/h. Hän ei saanut sakkoja eikä häntä pidätetty, sillä Pöystiä vaivasi krapulasta johtuva laiskuus. Pöysti tyytyy soittamaan Löppöselle, joka lupaa yrittää parantaa tapansa. |
|  | Neiti Vänninen | Luennoitsija | Neiti Vänninen hyppää katolta alas, koska Pöysti provosoi häntä. Toisen kerran hän hyppää alas, koska Pöysti yrittää lohduttaa häntä. Kolmannella kerralla Pöysti käy pyytämässä anteeksi, mutta heittää kukat ikkunasta, jolloin Vänninen hyppää kukkien perään. Neljännen kerran hän hyppää, koska Pöysti ei ole koskaan kysynyt, miksi hän hyppii katoilta ja ikkunoista. |
|  | Kessu | Luennoitsija | Kessu uhkaa karata vankilasta ja on päässyt aina vankilan muurille asti. |
|  | Vankilanjohtaja | Luennoitsija | Vankilanjohtaja on Kauko Palmgren-Palmgrenin innoittamana alkanut maalata tauluja ja lahjoittaakin muutaman teoksen Palmgren-Palmgrenille. |
|  | Sylvia Tankero | Laillinen bordelli | Sylvia Tankero on vihainen naisasiamies, joka osallistuu aamu-TV:n väittelyyn bordelleista vastassaan Jesse "Shanghai" Pirinen. |
|  | Marja-Leena | Laillinen bordelli | Marja-Leena on naisviihteen ammattilainen jo monen vuosikymmenen kokemuksella. |
|  Pöysti katsoo Jaanan esiintymistä. | Jaana | Avainpelaaja | Jaana esiintyy Huomenta ihmiset -ohjelmassa kertomassa harrastuksestaan, joka on matkapuhelimien soittoäänien matkiminen. |
|   | Mikko Sopanen | Terroristi | Mikko Sopanen on tutkija, jonka tehtävänä oli tulla puhumaan terrorismista aamu-TV:hen mutta joka tahtoi puhua urheilusta, erityisesti tenniksestä. Sopanen vaihdetaan Tutkija #2:een. |
|  | Lampela ja Lampela | Terroristi | Lampela ja Lampela ovat Pasi "Pommi" Jussilaisen lakimiehet, joilla on asianajotoimisto Lampela & Lampela. Todellisuudessa Lampelat eivät ole juristeja, vaan he ovat käyneet Oriveden lakitiedon työpajalla. |